title: 2005/690/ES: Rozhodnutie Rady z 18. júla 2005 o uzavretí Euro-stredomorskej dohody o pridružení medzi Európskym spoločenstvom a jeho členskými štátmi na jednej strane a Alžírskou demokratickou ľudovou republikou na strane druhej

text:
               10.10.2005

               SK

               Úradný vestník Európskej únie

               L 265/1

         ROZHODNUTIE RADY
   z 18. júla 2005
   o uzavretí Euro-stredomorskej dohody o pridružení medzi Európskym spoločenstvom a jeho členskými štátmi na jednej strane a Alžírskou demokratickou ľudovou republikou na strane druhej
   (2005/690/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 310 v spojení s jej článkom 300 ods. 2 druhou vetou prvého pododseku a ods. 3 druhým pododsekom,
   so zreteľom na návrh Komisie,
   so zreteľom na súhlas Európskeho parlamentu (1),
   keďže:

               (1)

               Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Alžírskou demokratickou ľudovou republikou na strane druhej bola s výhradou možného uzavretia k neskoršiemu dátumu v mene Európskeho spoločenstva podpísaná 22. apríla 2002 vo Valencii.

               (2)

               Táto dohoda má byť schválená,

         ROZHODLA TAKTO:
   Článok 1
   1.   Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Alžírskou demokratickou ľudovou republikou na strane druhej, k nej pripojené prílohy a protokoly, ako aj spoločné vyhlásenia a vyhlásenia Európskeho spoločenstva, pripojené k záverečnému aktu, sa schvaľujú v mene Európskeho spoločenstva.
   2.   Texty dokumentov uvedených v odseku 1 sú pripojené k tomuto rozhodnutiu (2).
   Článok 2
   1.   Stanovisko, ktoré má zaujať Spoločenstvo v rámci asociačnej rady a asociačného výboru, vymedzuje Rada na návrh Komisie alebo prípadne Komisia v súlade s príslušnými ustanoveniami zmlúv.
   2.   Predseda Rady v súlade s článkom 93 Euro-stredomorskej dohody o pridružení predsedá asociačnej rade. Zástupca Komisie predsedá asociačnému výboru v súlade s jeho rokovacím poriadkom.
   3.   Rozhodnutie o uverejnení rozhodnutí asociačnej rady a asociačného výboru v Úradnom vestníku Európskej únie prijme Rada a Komisia pre každý prípad osobitne.
   Článok 3
   Týmto sa predseda Rady poveruje určiť osobu alebo osoby splnomocnené v mene Európskeho spoločenstva na uloženie aktu o oznámení, ustanoveného podľa článku 110 dohody.

      V Bruseli 18. júla 2005

            Za Radu

            predseda

         J. STRAW

      (1)  Ú. v. EÚ C 279 E, 20.11.2003, s. 115.

      (2)  Autentická verzia dohody vypracovaná v slovenskom jazyku sa uverejní v úradnom vestníku neskôr.


title: 2011/623/SZBP: Rozhodnutie Politického a bezpečnostného výboru EUPOL RD Congo/1/2011 zo 16. septembra 2011 o predĺžení mandátu vedúceho misie EUPOL RD Congo

text:
               22.9.2011

               SK

               Úradný vestník Európskej únie

               L 245/21

         ROZHODNUTIE POLITICKÉHO A BEZPEČNOSTNÉHO VÝBORU EUPOL RD CONGO/1/2011
   zo 16. septembra 2011
   o predĺžení mandátu vedúceho misie EUPOL RD Congo
   (2011/623/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38, tretí pododsek,
   so zreteľom na rozhodnutie Rady 2010/576/SZBP z 23. septembra 2010 o policajnej misii Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo) (1), a najmä na jeho článok 10 ods. 1,
   keďže:

               (1)

               Podľa článku 10 ods. 1 rozhodnutia 2010/576/SZBP je Politický a bezpečnostný výbor (PBV) v súlade s článkom 38 tretím pododsekom zmluvy zmluvy poverený prijímať príslušné rozhodnutia na účely vykonávania politickej kontroly a strategického riadenia misie EUPOL RD Congo. Toto povolenie zahŕňa najmä rozhodovanie o vymenovaní vedúceho misie na návrh vysokého predstaviteľa Únie pre zahraničné veci a bezpečnostnú politiku (ďalej len „vysoký predstaviteľ“).

               (2)

               PBV na základe návrhu vysokej predstaviteľky a podľa rozhodnutia EUPOL RD CONGO/1/2010 (2)8. októbra 2010 vymenoval za vedúceho misie EUPOL RD Congo od 1. októbra 2010 hlavného superintendanta Jean-Paula RIKIRA.

               (3)

               Rada prijala 12. septembra 2011 rozhodnutie 2011/537/SZBP (3), ktorým sa predĺžila misia EUPOL RD Congo do 30. septembra 2012.

               (4)

               Vysoká predstaviteľka 31. augusta 2011 navrhla predĺžiť mandát hlavného superintendanta Jean-Paula RIKIRA ako vedúceho misie EUPOL RD Congo do 30. septembra 2012.

         PRIJAL TOTO ROZHODNUTIE:
   Článok 1
   Mandát hlavného superintendanta Jeana-Paula RIKIRA ako vedúceho policajnej misie Európskej únie v rámci reformy sektora bezpečnosti (SSR) a jeho vzťahu k zložkám justície v Konžskej demokratickej republike (EUPOL RD Congo) sa týmto predlžuje do 30. septembra 2012.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 16. septembra 2011

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 254, 29.9.2010, s. 33.

      (2)  Ú. v. EÚ L 266, 9.10.2010, s. 60.

      (3)  Ú. v. EÚ L 236, 13.9.2011, s. 8.


title: Rozhodnutie Rady (SZBP) 2017/1561 zo 14. septembra 2017, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

text:
               15.9.2017

               SK

               Úradný vestník Európskej únie

               L 237/72

         ROZHODNUTIE RADY (SZBP) 2017/1561
   zo 14. septembra 2017,
   ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (1), a najmä na jeho článok 3 ods. 1 a 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 17. marca 2014 prijala rozhodnutie 2014/145/SZBP.

               (2)

               Rada 13. marca 2017 prijala rozhodnutie (SZBP) 2017/445 (2), ktorým sa platnosť opatrení stanovených v rozhodnutí 2014/145/SZBP predlžuje na ďalších šesť mesiacov.

               (3)

               Vzhľadom na to, že sa územná celistvosť, zvrchovanosť a nezávislosť Ukrajiny naďalej narúša alebo ohrozuje, uplatňovanie rozhodnutia 2014/145/SZBP by sa malo predĺžiť na ďalších šesť mesiacov.

               (4)

               Rada preskúmala jednotlivé označenia uvedené v prílohe k rozhodnutiu 2014/145/SZBP a rozhodla sa zmeniť informácie týkajúce sa určitých osôb a subjektov.

               (5)

               Zo zoznamu označených osôb a subjektov by sa mali vypustiť záznamy týkajúce sa štyroch zosnulých osôb.

               (6)

               Vzhľadom na zmeny vo vlastníckej štruktúre troch subjektov by sa príloha k rozhodnutiu 2014/145/SZBP mala zmeniť, aby sa zachovali opatrenia voči uvedeným subjektom.

               (7)

               Rozhodnutie 2014/145/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2014/145/SZBP sa mení takto:

               1.

               V článku 2 sa dopĺňa tento odsek:
               „7.   Odchylne od odseku 2 môže členský štát povoliť platby podniku Krymské námorné prístavy (Crimean Sea Ports) za služby poskytované v prístavoch Kerčský rybársky prístav (Kerch Fishery Port), Jaltský komerčný prístav (Yalta Commercial Port) a Jevpatorijský komerčný prístav (Evpatoria Commercial Port) a za služby poskytované zo strany Gosgidrografiya a pobočkami Port-Terminal podniku Krymské námorné prístavy (Crimean Sea Ports).“

               2.

               V článku 6 sa druhý odsek nahrádza takto:
               „Toto rozhodnutie sa uplatňuje do 15. marca 2018.“

         Článok 2
   Príloha k rozhodnutiu 2014/145/SZBP sa mení v súlade s prílohou k tomuto rozhodnutiu.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 14. septembra 2017

            Za Radu

            predseda

         A. ANVELT

      (1)  Ú. v. EÚ L 78, 17.3.2014, s. 16.

      (2)  Rozhodnutie Rady (SZBP) 2017/445 z 13. marca 2017, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 67, 14.3.2017, s. 88).

      PRÍLOHA
      Príloha k rozhodnutiu 2014/145/SZBP sa mení takto:

                  1.

                  Vypúšťajú sa záznamy o týchto osobách:
                  Osoby

                              15.

                              Oleg Evgenevich PANTELEEV

                              44.

                              Valeriy Dmitrievich BOLOTOV

                              136.

                              Mikhail Sergeevich TOLSTYKH

                              139.

                              Sergey Anatolievich LITVIN

                  2.

                  Vypúšťajú sa záznamy o týchto subjektoch:
                  Subjekty

                              2.

                              Spoločnosť s ručením obmedzeným „Prístav Feodosia“

                              12.

                              Štátny trajektový podnik „Kerčská preprava“

                              14.

                              Spoločnosť „Námorný prístav Kerč“/„Kamyš-Burun“

                  3.

                  Dopĺňa sa tento subjekt:
                  Subjekty

                              Názov

                              Identifikačné údaje

                              Odôvodnenie

                              Dátum zaradenia na zoznam

                              38.

                              Štátny unitárny podnik „Krymskej republiky“„Krymské námorné prístavy“
                              (Государственное унитарное предприятие Республики Крым „Крымские морские порты“), vrátane pobočiek:

                                          —

                                          Komerčný prístav Feodosia,

                                          —

                                          Kerčská preprava,

                                          —

                                          Komerčný prístav Kerč.

                                          28 Kirova Street

                                          Kerch 298312

                                          Crimea

                                    (298312, Республика Крым, гор. Керчь, ул. Кирова, дом 28)

                              „Krymský parlament“ prijal 17. marca 2014 uznesenie č. 1757-6/14 o znárodnení niektorých spoločností patriacich ukrajinským ministerstvám infraštruktúry alebo poľnohospodárstva a 26. marca 2014 uznesenie č. 1865-6/14 o štátnom podniku „Krymské námorné prístavy“ („О Государственном предприятии ‚Крымские морские порты‘“), ktorými vyhlásil vyvlastnenie majetku patriaceho viacerým štátnym podnikom, ktoré sa zlúčili do Štátneho unitárneho podniku „Krymskej republiky“„Krymské námorné prístavy“ v mene „Krymskej republiky“. Krymské „orgány“ teda de facto tieto podniky skonfiškovali a podnik „Krymské námorné prístavy“ mal prospech z nezákonného prevodu ich majetku.

                              16.9.2017

                  4.

                  Záznamy o osobách a subjektoch uvedených nižšie sa nahrádzajú týmito záznamami:
                  Osoby

                              Meno

                              Identifikačné údaje

                              Odôvodnenie

                              Dátum zaradenia na zoznam

                              1.

                              Sergey Valeryevich AKSYONOV,
                              Sergei Valerievich AKSENOV (Сергей Валерьевич AKCЁHOB),
                              Serhiy Valeriyovych AKSYONOV (Сергiй Валерiйович АКСЬОНОВ)

                              Dátum narodenia:26.11.1972
                              Miesto narodenia: Beltsy (Bălți), dnešná Moldavská republika

                              Aksyonov bol zvolený za „predsedu krymskej vlády“ v krymskej najvyššej rade 27. februára 2014 za prítomnosti proruských ozbrojencov. Jeho „zvolenie“ vyhlásil úradujúci ukrajinský prezident Oleksandr Turčinov 1. marca 2014 za protiústavné. Aktívne loboval za „referendum“, ktoré sa konalo 16. marca 2014, a bol jedným zo signatárov „zmluvy o pristúpení Krymu k Ruskej federácii“ z 18. marca 2014. Prezident Putin ho 9. apríla 2014 vymenoval za úradujúcu „hlavu“ takzvanej „Krymskej republiky“. Za „hlavu“ takzvanej „Krymskej republiky“ bol formálne „zvolený“9. októbra 2014. Aksyonov následne vyhlásil, že úrady „hlavy“ a „predsedu vlády“ sa majú spojiť.
                              Člen ruskej Štátnej rady. Od januára 2017 je členom najvyššej rady strany Jednotné Rusko.
                              Za jeho účasť na procese anexie Krymu mu bol udelený ruský štátny rád „Za služby vlasti“ prvého stupňa.

                              17.3.2014

                              3.

                              Rustam Ilmirovich TEMIRGALIEV (Рустам Ильмирович ТЕМИРГАЛИЕВ)
                              Rustam Ilmyrovych TEMIRHALIIEV (Рустам Ільмирович ТЕМІРГАЛІЄВ)

                              Dátum narodenia:15.8.1976
                              Miesto narodenia: Ulan-Ude, Burjatská ASSR (Ruská sovietska federatívna socialistická republika – RSFSR)

                              Ako bývalý podpredseda krymskej vlády zohrával významnú úlohu pri rozhodovaní „Najvyššej rady“ o „referende“ proti územnej celistvosti Ukrajiny, ktoré sa uskutočnilo 16. marca 2014. Aktívne sa angažoval za začlenenie Krymu do Ruskej federácie.
                              Zo svojej funkcie „prvého podpredsedu vlády“ tzv. „Krymskej republiky“ odstúpil 11. júna 2014.
                              Naďalej aktívne podporuje separatistické akcie alebo politiky.

                              17.3.2014

                              5.

                              Aleksei Mikhailovich CHALIY (Алексей Михайлович ЧАЛЫЙ)
                              Oleksiy Mykhaylovych CHALYY (Олексій Михайлович ЧАЛИЙ)

                              Dátum narodenia:13.6.1961
                              Miesto narodenia: Moskva alebo Sevastopol

                              Čalij sa 23. februára 2014 stal „ľudovým starostom Sevastopola“ na základe ľudového hlasovania a toto „zvolenie“ prijal. Aktívne sa angažoval, aby sa Sevastopol po referende, ktoré sa konalo 16. marca 2014, stal samostatnou časťou Ruskej federácie. Bol jedným zo signatárov „zmluvy o pristúpení Krymu k Ruskej federácii“ z 18. marca 2014. Bol úradujúcim „guvernérom“ Sevastopola od 1. do 14. apríla 2014 a je bývalým „zvoleným“ predsedom „zákonodarného zhromaždenia“ mesta Sevastopol. Člen „zákonodarného zhromaždenia“ mesta Sevastopol.
                              Za jeho účasť na procese anexie Krymu mu bol udelený ruský štátny rád „Za služby vlasti“ prvého stupňa.

                              17.3.2014

                              21.

                              Aleksandr Viktorovich GALKIN (Александр Викторович ГАЛКИН)

                              Dátum narodenia:22.3.1958
                              Miesto narodenia: Ordžonikidze, Severoosetská ASSR

                              Bývalý veliteľ ruského južného vojenského okruhu („SMD“), ktorého jednotky sú na Kryme; pod Galkinovým velením sa nachádza čiernomorská flotila; cez SMD prišla na Krym veľká časť ozbrojených jednotiek.
                              Jednotky SMD sú nasadené na Kryme. Je zodpovedný za časť ruskej vojenskej prítomnosti na Kryme, ktorá narúša zvrchovanosť Ukrajiny, a pomáhal krymským orgánom pri zabraňovaní verejným demonštráciám proti snahám o referendum a pripojenie k Rusku. Okrem toho patrí pod velenie tohto okruhu aj čiernomorská flotila.
                              V súčasnosti zamestnanec ústredia ruského ministerstva obrany. Poradca ministra obrany od 19. januára 2017.

                              17.3.2014

                              45.

                              Andrei Evgenevich PURGIN (Андрей Евгеньевич ПУРГИН)
                              Andriy Yevhenovych PURHIN (Андрiй Євгенович ПУРГIН)

                              Dátum narodenia:26.1.1972
                              Miesto narodenia: Doneck

                              Aktívny účastník a organizátor separatistických aktivít, koordinátor akcií „ruských turistov“ v Donecku. Spoluzakladateľ „Donbaskej občianskej iniciatívy za Eurázijskú úniu“. Bývalý „prvý podpredseda Rady ministrov“. Do 4. septembra 2015„predseda“„Ľudovej rady Doneckej ľudovej republiky“.
                              Od februára 2017 po rozhodnutí tzv. „Ľudovej rady“ zbavený funkcie člena „Ľudovej rady Doneckej ľudovej republiky“.
                              Naďalej aktívne podporuje separatistické akcie alebo politiky.

                              29.4.2014

                              47.

                              Sergey Gennadevich TSYPLAKOV (Сергей Геннадьевич ЦЫПЛАКОВ)
                              Serhiy Hennadiyovych TSYPLAKOV (Сергій Геннадійович ЦИПЛАКОВ)

                              Dátum narodenia:1.5.1983
                              Miesto narodenia: Charcysk, Donecká oblasť

                              Jeden z vodcov ideologickej radikálnej organizácie „Donbaských ľudových milícií“. Aktívne sa zúčastňoval na obsadení viacerých štátnych budov v Doneckej oblasti.
                              Člen „Ľudovej rady Doneckej ľudovej republiky“, predseda „výboru Ľudovej rady pre informačnú politiku a informačné technológie“.

                              29.4.2014

                              53.

                              Oleg Grigorievich KOZYURA (Олег Григорьевич КОЗЮРА)
                              Oleh Hryhorovych KOZYURA (Олег Григорович КОЗЮРА)

                              Dátum narodenia:30.12.1965 alebo 19.12.1962
                              Miesto narodenia: Simferopol, Krym alebo Záporožie

                              Bývalý riaditeľ Federálneho migračného úradu pre Sevastopol. Zodpovedný za systematické a zrýchlené vydávanie ruských cestovných pasov obyvateľom Sevastopola.
                              V súčasnosti asistent zástupcu Mestskej rady Sevastopola Michaila Čalyja.

                              12.5.2014

                              58.

                              Roman Viktorovich LYAGIN (Роман Викторович ЛЯГИН)
                              Roman Viktorovych LIAHIN (Роман Вікторович ЛЯГІН)

                              Dátum narodenia:30.5.1980
                              Miesto narodenia: Doneck, Ukrajina

                              Bývalý vedúci ústrednej volebnej komisie „Doneckej ľudovej republiky“. Aktívne organizoval referendum o sebaurčení „Doneckej ľudovej republiky“, ktoré sa uskutočnilo 11. mája 2014. Bývalý „minister práce a sociálnej politiky“.
                              Naďalej aktívne podporuje separatistické akcie a politiky.

                              12.5.2014

                              61.

                              Igor Sergeievich SHEVCHENKO (Игорь Сергеевич ШЕВЧЕНКО)

                              Dátum narodenia: 9.2.
                              Miesto narodenia: Sevastopol, Krym

                              Sevastopolský prokurátor. Aktívne vykonáva ruskú anexiu Sevastopola.

                              12.5.2014

                              68.

                              Aleksey Vyacheslavovich KARYAKIN (Алексей Вячеславович КАРЯКИН)
                              Oleksiy Vyacheslavovych KARYAKIN (Олексій В'ячеславович КАРЯКІН)

                              Dátum narodenia:7.4.1980 alebo 7.4.1979
                              Miesto narodenia: Stachanov, Luhanská oblasť

                              Do 25. marca 2016 tzv. „predseda Najvyššej rady Luhanskej ľudovej republiky“. Bývalý člen tzv. „Ľudovej rady Luhanskej ľudovej republiky“.
                              Zodpovedný za separatistické „vládne“ činnosti tzv. „Najvyššej rady“, zodpovedný za požiadanie Ruskej federácie o uznanie nezávislosti „Luhanskej ľudovej republiky“.
                              Signatár memoranda o porozumení o „Novoruskej únii“.
                              Naďalej aktívne podporuje separatistické akcie alebo politiky.

                              12.7.2014

                              73.

                              Mikhail Efimovich FRADKOV (Михаил Ефимович ФРАДКОВ)

                              Dátum narodenia:1.9.1950
                              Miesto narodenia: Kurumoč, Kujbyševská oblasť

                              Bývalý stály člen Bezpečnostnej rady Ruskej federácie; bývalý riaditeľ Zahraničnej spravodajskej služby Ruskej federácie. Ako člen Bezpečnostnej rady, ktorá poskytuje poradenstvo v oblasti národnej bezpečnosti a koordinuje ju, sa zapájal do formovania politiky ruskej vlády, ktorá ohrozuje územnú celistvosť, zvrchovanosť a nezávislosť Ukrajiny.
                              Od 4. januára 2017 riaditeľ Ruského inštitútu pre strategické štúdie. Je tiež predsedom predstavenstva spoločnosti „Almaz-Antey“.
                              Naďalej aktívne podporuje separatistické akcie a politiky.

                              25.7.2014

                              86.

                              Serhii Anatoliyovych ZDRILIUK alias Abwehr
                              (Сергей Анатольевич ЗДРИЛЮК)
                              (Сергій Анатолійович ЗДРИЛЮК)

                              Dátum narodenia:23.6.1972 (alebo 23.7.1972)
                              Miesto narodenia: Vinická oblasť

                              Vysoký poradca Igora Strelkova/Girkina, ktorý je zodpovedný za konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny. Tým, že prijal a vykonáva túto funkciu, podporuje činnosť a politiky, ktoré narúšajú územnú celistvosť, zvrchovanosť a nezávislosť Ukrajiny.
                              Naďalej aktívne podporuje separatistické akcie a politiky.

                              25.7.2014

                              87.

                              Vladimir ANTYUFEYEV (alias Vladimir SHEVTSOV, Vladimir Iurievici ANTIUFEEV, Vladimir Gheorghievici ALEXANDROV, Vadim Gheorghievici SHEVTSOV)
                              (Владимир АНТЮФЕЕВ)

                              Dátum narodenia:19.2.1951
                              Miesto narodenia: Novosibirsk

                              Bývalý „minister štátnej bezpečnosti“ v separatistickej oblasti Podnesterska. Bývalý prvý podpredseda vlády „Doneckej ľudovej republiky“ zodpovedný za bezpečnosť a presadzovanie práva. V tejto funkcii bol zodpovedný za separatistické „vládne“ aktivity tzv. „vlády Doneckej ľudovej republiky“.
                              Naďalej aktívne podporuje separatistické akcie a politiky.

                              25.7.2014

                              93.

                              Konstantin Valerevich MALOFEEV
                              (Константин Валерьевич МАЛОФЕЕВ)

                              Dátum narodenia:3.7.1974
                              Miesto narodenia: Puščino, Moskovská oblasť

                              Konstantin Malofejev má úzke vzťahy s ukrajinskými separatistami na východe Ukrajiny a na Kryme. Je bývalým zamestnávateľom Aleksandra Borodaja, tzv. „predsedu vlády“„Doneckej ľudovej republiky“; v čase anexie Krymu udržiaval styky so Sergejov Aksjonovom, tzv. predsedom vlády tzv. „Krymskej republiky“. Ukrajinská vláda začala trestné vyšetrovanie jeho údajnej materiálnej a finančnej podpory separatistov. Okrem toho vydal niekoľko verejných vyhlásení, ktorými podporil anexiu Krymu a začlenenie Ukrajiny do Ruska, konkrétne v júni 2014 vyhlásil, že „nemožno včleniť celú Ukrajinu do Ruska. Východ (Ukrajiny) možno“.
                              Konstantin Malofejev teda svojím konaním podporuje destabilizáciu na východe Ukrajiny.

                              30.7.2014

                              127.

                              Oleg Evgenevich BUGROV (Олег Евгеньевич БУГРОВ)
                              Oleh Yevhenovych BUHROV (Олег Євгенович БУГРОВ)

                              Dátum narodenia:29.8.1969 alebo 1973
                              Miesto narodenia: Sverdlovsk, Luhansk

                              Bývalý „minister obrany“ tzv. „Luhanskej ľudovej republiky“.
                              Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.

                              29.11.2014

                              131.

                              Yevgeniy Vyacheslavovich ORLOV (alias Yevhen Vyacheslavovych ORLOV)
                              (Евгений Вячеславович ОРЛОВ)

                              Dátum narodenia:10.5.1980 alebo 21.10.1983
                              Miesto narodenia: Snežnoje, Donecká oblasť
                              г. Снежное, Донецкой области

                              Člen „Národnej rady“ tzv. „Doneckej ľudovej republiky“. Predseda verejného hnutia „Slobodný Donbas“.
                              Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.

                              29.11.2014

                              137.

                              Eduard Aleksandrovich BASURIN (Эдуард Александрович БАСУРИН)
                              Eduard Oleksandrovych BASURIN (Едуард Олександрович БАСУРІН

                              Dátum narodenia:27.6.1966
                              Miesto narodenia: Doneck

                              Hovorca ministerstva obrany tzv. „Doneckej ľudovej republiky“.
                              Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.
                              Naďalej je aktívnym vojenským veliteľom v tzv. „DNR“.

                              16.2.2015

                              143.

                              Evgeny Vladimirovich MANUYLOV (Евгений Владимирович МАНУЙЛОВ)
                              Yevhen Volodymyrovych MANUYLOV (Євген Володимирович МАНУЙЛОВ)

                              Dátum narodenia:5.1.1967
                              Miesto narodenia: Baranikovka, Bielovodský rajón, Luhanská oblasť
                              с. Бараниковка Беловодского района Луганской области

                              Tzv. „minister financií“ tzv. „Luhanskej ľudovej republiky“.
                              Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.

                              16.2.2015

                              147.

                              Anatoly Ivanovich ANTONOV (Анатолий Иванович АНТОНОВ)

                              Dátum narodenia:15.5.1955
                              Miesto narodenia: Omsk

                              Bývalý námestník ministra obrany, ktorý sa v tejto funkcii podieľal na podpore nasadenia ruských jednotiek na Ukrajine.
                              Podľa súčasného ruského ministerstva obrany sa v tejto funkcii podieľal na formovaní a vykonávaní politiky ruskej vlády. Tieto politiky ohrozujú územnú celistvosť, zvrchovanosť a nezávislosť Ukrajiny.
                              Od 28. decembra 2016 je námestníkom ministra zahraničných vecí.

                              16.2.2015

                        Subjekty

                              Názov

                              Identifikačné údaje

                              Odôvodnenie

                              Dátum zaradenia na zoznam

                              1.

                              Štátny unitárny podnik „Krymskej republiky“„Černomorneftegaz“
                              (predtým známy ako PJSC „Černomorneftegaz“)

                              Prospekt Kirov 52, Simferopol, Krym, 295000
                              пр.Кирова52, г.Симферополь, Крым, 295000
                              Telefónne číslo:
                              +7 (3652) 66-70-00
                              +7 (3652) 66-78-00

                              „Krymský parlament“ prijal 17.3.2014 uznesenie o vyvlastnení majetku podniku Černomorneftegaz v mene „Krymskej republiky“. Podnik tak prakticky skonfiškovali krymské „orgány“. Opätovne zaregistrovaný 29.11.2014 ako štátny unitárny podnik „Krymskej republiky“„Černomorneftegaz“ (Государственное унитарное предприятие Республики Крым „Черноморнефтегаз“). Zakladateľ: Ministerstvo palív a energetiky Krymskej republiky (Министерство топлива и энергетики Республики Крым).

                              12.5.2014

                              3.

                              Tzv. „Luhanská ľudová republika“
                              „Луганская народная республика“
                              „Luganskaya narodnaya respublika“

                              Oficiálne webové sídlo:
                              http://lugansk-online.info
                              Telefónne číslo:
                              +38-099-160-74-14

                              Tzv. „Luhanská ľudová republika“ vznikla 27. apríla 2014.
                              Zodpovedná za zorganizovanie nezákonného referenda 11. mája 2014. Vyhlásenie nezávislosti 12. mája 2014.
                              22. mája 2014 tzv. „Donecká ľudová republika“ a „Luhanská ľudová republika“ vytvorili tzv. „Federálny štát Novorusko“.
                              Je to v rozpore s ukrajinskou ústavou, a tým aj s medzinárodným právom, čím sa narúša územná celistvosť, zvrchovanosť a nezávislosť Ukrajiny.
                              Zapája sa tiež do verbovania do separatistickej „Juhovýchodnej armády“ a do iných nezákonných separatistických ozbrojených skupín, čím narúša stabilitu alebo bezpečnosť Ukrajiny.

                              25.7.2014

                              5.

                              Tzv. „Federálny štát Novorusko“
                              „Федеративное государство Новороссия“
                              „Federativnoye Gosudarstvo Novorossiya“

                              Oficiálne tlačové správy:
                              http://novorossia.su/official
                              http://frn2016.netdo.ru/
                              https://www.novorosinform.org/

                              24. mája 2014 tzv. „Donecká ľudová republika“ a „Luhanská ľudová republika“ podpísali dohodu o vytvorení neuznaného tzv. „Federálneho štátu Novorusko“.
                              Je to v rozpore s ukrajinskou ústavou, a tým aj s medzinárodným právom, čím sa ohrozuje územná celistvosť, zvrchovanosť a nezávislosť Ukrajiny.

                              25.7.2014

                              6.

                              International Union of Public Associations „Great Don Army“ (Medzinárodný zväz verejných združení „Veľká donská armáda“)
                              Международный Союз Общественных Объединений„Всевеликое Войско Донское“

                              Oficiálne webové sídlo:
                              http://xn--80aaaajfjszd7a3b0e.xn--p1ai/
                              Telefónne číslo:
                              +7-8-908-178-65-57
                              Sociálne médiá: Cossack National Guard (Kozácka národná strana) http://vk.com/kazak_nac_guard
                              Adresa: 346465 Rusko, Rostovská oblasť, October District, St Zaplavskaya, Str Shosseynaya 1
                              Druhá adresa: Voroshilovskiy Prospekt 12/85-87/13, Rostov nad Donom

                              „Veľká donská armáda“ zriadila „Kozácku národnú gardu“ zodpovednú za boj proti ukrajinským vládnym silám na východe Ukrajiny, čím narúša územnú celistvosť, zvrchovanosť a nezávislosť Ukrajiny a ohrozuje stabilitu alebo bezpečnosť Ukrajiny.
                              Spolupracuje s Nikolajom KOZICINOM, ktorý je veliteľom kozáckych síl a je zodpovedný za velenie separatistom na východe Ukrajiny, ktorí bojujú proti ukrajinským vládnym silám.

                              25.7.2014

                              7.

                              „Sobol“
                              „Соболь“

                              Oficiálne webové sídlo:
                              http://soboli.net
                              Sociálne médiá:
                              http://vk.com/sobolipress
                              Telefónne číslo:
                              (0652) 60-23-93.
                              Email: SoboliPress@gmail.com
                              Adresa: Crimea, Simferopol, str. Kiev, 4 (area bus station „Central“).

                              Radikálna polovojenská organizácia zodpovedná za otvorené podporovanie použitia sily na ukončenie kontroly Ukrajiny na Kryme, čím narúša územnú celistvosť, zvrchovanosť a nezávislosť Ukrajiny.
                              Zodpovedná za výcvik separatistov na boj proti ukrajinským vládnym silám na východe Ukrajiny, čím ohrozuje stabilitu alebo bezpečnosť Ukrajiny.

                              25.7.2014

                              13.

                              Štátny unitárny podnik mesta Sevastopol „Námorný prístav Sevastopol“
                              ГУП ГС „Севастопольский морской порт“
                              (predtým známy ako štátny podnik „Komerčný námorný prístav Sevastopol“
                              Государственное предприятие „Севастопольский морской торговьй порт“
                              Gosudarstvenoye predpriyatiye „Sevastopolski morskoy torgovy port“)

                              Nakhimov Square 5, Sevastopol, 299011
                              (пл. Нахимова, 5, г. Севастополь, 299011)
                              Kód: 1149204004707

                              Vlastníctvo tohto subjektu sa previedlo v rozpore s ukrajinským právom. „Krymský parlament“ prijal 17.3.2014 uznesenie č. 1757-6/14 o znárodnení niektorých spoločností patriacich ukrajinským ministerstvám infraštruktúry alebo poľnohospodárstva, ktorým vyhlásil vyvlastnenie majetku štátneho podniku „Komerčný námorný prístav Sevastopol“ v mene „Krymskej republiky“. Podnik tak prakticky skonfiškovali krymské „orgány“. Z hľadiska objemu obchodu ide o najväčší komerčný námorný prístav na Kryme. Opätovne zaregistrovaný 6.6.2014 ako štátny unitárny podnik mesta Sevastopol „Námorný prístav Sevastopol“ (Государственное унитарное предприятие города Севастополя „Севастопольский морской порт“). Zakladateľ: Vláda mesta Sevastopol (Правительство Севастополя).

                              25.7.2014

                              15.

                              Štátny unitárny podnik „Krymskej republiky“„Universal-Avia“
                              Государственное унитарное предприятие Республики Крым „Универсал-Авиа“
                              (predtým známy ako štátny podnik Universal -Avia
                              Государственное предприятие „Универсал-Авиа“
                              Gosudarstvenoye predpriyatiye „Universal-Avia“)

                              Aeroflotskaya Street 5, 295024, Simferopol
                              (ул. Аэрофлотская, дом 5, 295024, г Симферополь)

                              Vlastníctvo tohto subjektu sa previedlo v rozpore s ukrajinským právom. „Prezídium Krymského parlamentu“ prijalo 24.3.2014 rozhodnutie č. 1794-6/14 o štátnom podniku „Gosudarstvennoe predprijatie Universal-Avia“ („О Государственном предприятии Универсал-Авиа“), ktorým vyhlásilo vyvlastnenie majetku štátneho podniku „Universal-Avia“ v mene „Krymskej republiky“. Podnik tak prakticky skonfiškovali krymské „orgány“. Opätovne zaregistrovaný 15.1.2015 ako štátny unitárny podnik „Krymskej republiky“„Universal-Avia“ (Государственное унитарное предприятие Республики Крым „Универсал-Авиа“). Zakladateľ: Ministerstvo dopravy „Krymskej republiky“ (Министерство транспорта Республики Крым).

                              25.7.2014

                              17.

                              Podnik Krymskej republiky „Azovský destilačný závod“
                              Крымское республиканское предприятие „Азовский ликёро-водочннй завод“
                              Azovsky likerovodochny zavod

                                          40 Zeleznodorozhnaya str.,

                                          296178 Azovskoye, Jankoysky district

                                          (Джанкойский район, 296178

                                          пгт Азовское, ул. Железнодорожная, 40)

                                    Kód: 01271681

                              Vlastníctvo tohto subjektu sa previedlo v rozpore s ukrajinským právom. „Prezídium Krymského parlamentu“ prijalo 9. apríla 2014 rozhodnutie č. 1991-6/14 o zmene uznesenia Štátnej rady „Krymskej republiky“ č. 1836-6/14 z 26. marca 2014 o znárodnení majetku podnikov, inštitúcií a organizácií agropriemyselného komplexu, ktorý sa nachádza na území „Krymskej republiky“, ktorým vyhlásilo vyvlastnenie majetku podniku „Azovsky likerovodočny zavod“ v mene „Krymskej republiky“. Krymské „orgány“ teda de facto podnik skonfiškovali.
                              Údajne vyhlásený konkurz. Riadený spoločnosťou Sinergiya.

                              25.7.2014

                              18.

                              Štátny federálny rozpočtový podnik „Výrobno-agrárny zväz „Massandra“ kancelárie prezidenta Ruskej federácie“
                              „Производственно-аграрное объединение „Массандра“ Управления делами Президента Российской Федерации“
                              (predtým známy ako „štátny koncern Národné združenie výrobcov „Massandra““
                              Национальное производственно-аграрное объединение „Массандра“
                              Nacionalnoye proizvodstvenno agrarnoye obyedinenye Massandra)

                              298650, Krym, Jalta, Massandra, str. Vinodela Egorova 9.

                                          298650,Крым, г.Ялта,

                                          пгт. Массандра,

                                          ул. Винодела Егорова, д. 9

                                    Webové sídlo: http://massandra.su

                              Vlastníctvo tohto subjektu sa previedlo v rozpore s ukrajinským právom. „Prezídium Krymského parlamentu“ prijalo 9. apríla 2014 rozhodnutie č. 1991-6/14 o zmene uznesenia Štátnej rady „Krymskej republiky“ č. 1836-6/14 z 26. marca 2014 o znárodnení majetku podnikov, inštitúcií a organizácií agropriemyselného komplexu, ktorý sa nachádza na území „Krymskej republiky“, ktorým vyhlásilo vyvlastnenie majetku štátneho koncernu „Národné združenie výrobcov „Massandra““ v mene „Krymskej republiky“. Podnik tak prakticky skonfiškovali krymské „orgány“. Opätovne zaregistrovaný 1.8.2014 ako štátny federálny rozpočtový podnik „Proizvodstvenno agrarnoye obyedinenye „Massandra““ kancelárie prezidenta Ruskej federácie (Федеральное государственное унитарное предприятие „Производственно-аграрное объединение „Массандра“ Управления делами Президента Российской Федерации“). Zakladateľ: Kancelária prezidenta Ruskej federácie (Управлениe делами Президента Российской Федерации).

                              25.7.2014

                              19.

                              Federálny štátny rozpočtový ústav pre vedu a výskum „Všeruský národný výskumný inštitút pre vinohradníctvo a víno „Magarač“ (Magarach) Ruskej akadémie vied“
                              Федеральное государственное бюджетное учреждение науки „Всероссийский национальный научно-исследовательский институт виноградарства и виноделия „Магарач“ РАН“
                              (Predtým známy ako štátny unitárny podnik „Krymskej republiky“„Národný ústav pre vinohradníctvo a víno Magarač“
                              Predtým známy ako: „Štátny podnik Magarač Národného ústavu pre vinohradníctvo a víno“
                              Государственное предприятие Агрофирма „Магарач“ Национального института винограда и вина „Магарач“
                              Gosudarstvenoye predpriyatiye „Agrofirma Magarach“ nacionalnogo instituta vinograda i vina „Magarach“)

                              298600, Kirov Street 31, Jalta, Krym
                              298600, Крым, г. Ялта, ул. Кирова31

                              Vlastníctvo tohto subjektu sa previedlo v rozpore s ukrajinským právom. „Prezídium Krymského parlamentu“ prijalo 9. apríla 2014 rozhodnutie č. 1991–6/14 o zmene uznesenia Štátnej rady „Krymskej republiky“ č. 1836–6/14 z 26. marca 2014 o znárodnení majetku podnikov, inštitúcií a organizácií agropriemyselného komplexu, ktorý sa nachádza na území „Krymskej republiky“, ktorým vyhlásilo vyvlastnenie majetku štátneho podniku „Gosudarstvennoje predprijatije“ Agrofirma Magarač „nacionaľnogo instituta vinograda i vina „Magarač““ v mene „Krymskej republiky“. Podnik tak prakticky skonfiškovali krymské „orgány“. Opätovne zaregistrovaný 15. januára 2015 ako štátny unitárny ústav „Krymskej republiky“„Národný ústav pre vinohradníctvo a víno „Magarač““ ( Государственное бюджетное учреждение Республики Крым „НАЦИОНАЛЬНЫЙ НАУЧНО-ИССЛЕДОВАТЕЛЬСКИЙ ИНСТИТУТ ВИНОГРАДА И ВИНА „МАГАРАЧ““). Zakladateľ: Ministerstvo poľnohospodárstva „Krymskej republiky“ (Министерство сельского хозяйства Республики Крым).
                              Štátny unitárny podnik „Krymskej republiky“„Národný ústav pre vinohradníctvo a víno „Magarač““ sa 7. februára 2017 zmenil na Federálny rozpočtový vedecký podnik Všeruský vedecko-výskumný inštitút pre vinohradníctvo a víno „Magarač“, Ruská akadémia vied.

                              25.7.2014

                              20.

                              Štátny podnik „Krymskej republiky“„Závod šumivého vína „Novy Svet““
                              Государственное унитарное предприятие Республики Крым „Завод шампанских вин „Новый Свет““
                              Predtým známy ako Štátny unitárny podnik Krymskej republiky „Závod šumivého vína „Novy Svet““
                              (predtým známy ako štátny podnik Závod šumivého vína „Novy Svet“
                              Государственное предприятие Завод шампанских вин „Новый свет“
                              Gosudarstvenoye predpriyatiye Zavod shampanskykh vin „Novy Svet“)

                              298032, Crimea, Sudak, urban village Novy Svet, str. Shalapina 1.
                              298032, Крым, г.Судак,пгт.Новый Свет, ул.Шаляпина, д.1

                              Vlastníctvo tohto subjektu sa previedlo v rozpore s ukrajinským právom. „Prezídium Krymského parlamentu“ prijalo 9. apríla 2014 rozhodnutie č. 1991-6/14 o zmene uznesenia Štátnej rady „Krymskej republiky“ č. 1836-6/14 z 26. marca 2014 o znárodnení majetku podnikov, inštitúcií a organizácií agropriemyselného komplexu, ktorý sa nachádza na území „Krymskej republiky“, ktorým vyhlásilo vyvlastnenie majetku štátneho podniku „Zavod šampanskych vin Novy Svet“ v mene „Krymskej republiky“. Podnik tak prakticky skonfiškovali krymské „orgány“. Opätovne zaregistrovaný 4.1.2015 ako štátny unitárny podnik „Krymskej republiky“„Závod šumivého vína „Novy Svet““ (Государственное унитарное предприятие Республики Крым „Завод шампанских вин „Новый Свет““). Zakladateľ: Ministerstvo poľnohospodárstva „Krymskej republiky“ ( Министерство сельского хозяйства Республики Крым).

                              25.7.2014

                              23.

                              Russian National Commercial Bank (Ruská národná komerčná banka)
                              (Российский национальный коммерческий банк)

                              295000, Simferopol, Naberezhnaja str pomenovaná na počesť 60. výročia vzniku ZSSR, 34
                              295000, Симферополь, ул. Набережная имени 60–летия СССР, д. 34
                              Webové sídlo: http://www.rncb.ru

                              Po protiprávnej anexii Krymu prešla Ruská národná komerčná banka (RNKB) do úplného vlastníctva takzvanej „Krymskej republiky“. V januári 2016 sa stala majetkom Federálnej agentúry pre správu štátneho majetku, známej aj ako Rosimuščestvo (Федеральное агентство по управлению государственным имуществом (Росимущество)).
                              Stala sa hlavným aktérom na trhu, hoci pred anexiou na Kryme nepôsobila. Kúpou a preberaním pobočiek bánk, ktoré sa z Krymu sťahujú, RNKB materiálne a finančne podporila konanie ruskej vlády na integráciu Krymu do Ruskej federácie, čím sa narušila územná celistvosť Ukrajiny.

                              30.7.2014

                              25.

                              Mier Luhanskému regiónu (Mir Luganščine) Мир Луганщине

                              https://mir-lug.info/

                              Verejná „organizácia“, ktorá postavila kandidátov do tzv. „volieb“2. novembra 2014 v tzv. „Luhanskej ľudovej republike“. Tieto „voľby“ sú v rozpore s ukrajinským právom, a preto sú protiprávne.
                              Oficiálnou účasťou na protiprávnych „voľbách“ táto organizácia aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú. Na jej čele stojí Igor PLOTNITSKY.

                              29.11.2014

                              26.

                              Slobodný Donbas (alias „Free Donbas“, „Svobodny Donbass“) Свободньιй Донбасс

                              http://www.odsd.ru/

                              Verejná „organizácia“, ktorá postavila kandidátov do tzv. „volieb“2. novembra 2014 v tzv. „Doneckej ľudovej republike“. Tieto voľby sú v rozpore s ukrajinským právom, a preto sú protiprávne.
                              Oficiálnou účasťou na protiprávnych „voľbách“ táto organizácia aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                              29.11.2014

                              30.

                              Batalión Sparta
                              Батальон „Спарта“

                              Ozbrojená separatistická skupina, ktorá aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizuje.
                              Je súčasťou tzv. Prvého armádneho zboru „Doneckej ľudovej republiky“.

                              16.2.2015

                              31.

                              Batalión Somali
                              Батальон „Сомали“

                              Ozbrojená separatistická skupina, ktorá aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizuje.
                              Je súčasťou tzv. Prvého armádneho zboru „Doneckej ľudovej republiky“.

                              16.2.2015

                              37.

                              Hnutie „Novorossiya“ (Novorusko) Igora STRELKOVA
                              Движение „Новороссия“ Игоря СТРЕЛКОВА

                              http://novorossia.pro/

                              Hnutie „Novorassiya“/„Novorusko“ bolo založené v novembri 2014 v Rusku a na jeho čele je ruský dôstojník Igor Strelkov/Girkin (identifikovaný ako zamestnanec hlavného spravodajského riaditeľstva generálneho štábu ozbrojených síl Ruskej federácie (GRU)).
                              Medzi jeho deklarované ciele patrí poskytovať všetky druhy účinnej pomoci pre „Novorassiya“, a to aj pomocou pre bojovú činnosť milícií vo východnej Ukrajine, čím podporuje činnosti, ktoré narúšajú územnú celistvosť, zvrchovanosť a nezávislosť Ukrajiny.
                              Spojené s osobou uvedenou na zozname za narúšanie územnej celistvosti Ukrajiny.

                              16.2.2015


title: 2008/147/ES: Rozhodnutie Rady z  28. januára 2008 o uzavretí v mene Európskeho spoločenstva Dohody medzi Európskym spoločenstvom a Švajčiarskou konfederáciou o kritériách a mechanizmoch na určenie štátu zodpovedného za preskúmanie žiadosti o azyl podanej v niektorom členskom štáte alebo vo Švajčiarsku

text:
               27.2.2008

               SK

               Úradný vestník Európskej únie

               L 53/3

         ROZHODNUTIE RADY
   z 28. januára 2008
   o uzavretí v mene Európskeho spoločenstva Dohody medzi Európskym spoločenstvom a Švajčiarskou konfederáciou o kritériách a mechanizmoch na určenie štátu zodpovedného za preskúmanie žiadosti o azyl podanej v niektorom členskom štáte alebo vo Švajčiarsku
   (2008/147/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 63 ods. 1 písm. a) v spojení s prvou vetou prvého pododseku jej článku 300 ods. 2 a prvým pododsekom jej článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu,
   keďže:

               (1)

               Po oprávnení udelenom Komisii 17. júna 2002 boli uzavreté rokovania so švajčiarskymi orgánmi o kritériách a mechanizmoch na určenie štátu zodpovedného za preskúmanie žiadosti o azyl podanej v niektorom členskom štáte alebo vo Švajčiarsku.

               (2)

               V súlade s rozhodnutím Rady z 25. októbra 2004 a s výhradou jej neskoršieho uzavretia sa 26. októbra 2004 podpísala v mene Európskeho spoločenstva Dohoda medzi Európskym spoločenstvom a Švajčiarskou konfederáciou o kritériách a mechanizmoch na určenie štátu zodpovedného za preskúmanie žiadosti o azyl podanej v niektorom členskom štáte alebo vo Švajčiarsku.

               (3)

               Dohoda by sa teraz mala schváliť.

               (4)

               Dohodou sa zriaďuje spoločný výbor s rozhodovacími právomocami v určitých oblastiach, a teda je potrebné špecifikovať, kto zastupuje v tomto výbore Spoločenstvo.

               (5)

               Ďalej je potrebné upraviť postup prijímania stanoviska Spoločenstva.

               (6)

               V súlade s článkom 3 Protokolu o postavení Spojeného kráľovstva a Írska, ktorý je prílohou k Zmluve o Európskej únii a k Zmluve o založení Európskeho spoločenstva, sa Spojené kráľovstvo a Írsko zúčastňujú prijímania a uplatňovania tohto rozhodnutia.

               (7)

               V súlade s článkami 1 a 2 Protokolu o postavení Dánska, ktorý je prílohou k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje prijímania tohto rozhodnutia a nie je ním viazané ani nepodlieha jeho uplatňovaniu,

         ROZHODLA TAKTO:
   Článok 1
   Týmto sa v mene Európskeho spoločenstva schvaľuje Dohoda medzi Európskym spoločenstvom a Švajčiarskou konfederáciou o kritériách a mechanizmoch na určenie štátu zodpovedného za preskúmanie žiadosti o azyl podanej v niektorom členskom štáte alebo vo Švajčiarsku a súvisiace dokumenty pozostávajúce zo záverečného aktu a spoločného vyhlásenia o spoločných zasadaniach spoločných výborov.
   Texty dohody, záverečného aktu a spoločného vyhlásenia sú pripojené k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) v mene Európskeho spoločenstva uložiť listinu o schválení uvedenú v článku 12 dohody s cieľom vyjadriť súhlas, aby bolo Spoločenstvo viazané.
   Článok 3
   V spoločnom výbore založenom článkom 3 dohody Spoločenstvo zastupuje Komisia.
   Článok 4
   1.   Stanovisko Spoločenstva v rámci spoločného výboru k prijatiu jeho rokovacieho poriadku vyžadovaného podľa článku 3 ods. 2 dohody prijme Komisia po konzultácii so špeciálnym výborom určeným Radou.
   2.   Pri všetkých rozhodnutiach spoločného výboru stanovisko Spoločenstva prijíma Rada kvalifikovanou väčšinou na návrh Komisie.
   Článok 5
   Toto rozhodnutie sa uverejnení v Úradnom vestníku Európskej únie.

      V Bruseli 28. januára 2008

            Za Radu

            predseda

         D. RUPEL

   ZÁVEREČNÝ AKT

   Splnomocnení zástupcovia prijali tieto spoločné vyhlásenia, ktoré sú pripojené k tomuto záverečnému aktu:

               1.

               Spoločné vyhlásenie zmluvných strán o úzkom dialógu;

               2.

               Spoločné vyhlásenie zmluvných strán o smernici Európskeho parlamentu a Rady 95/46/ES o ochrane osobných údajov.

         Splnomocnení zástupcovia zároveň vzali na vedomie tieto vyhlásenia, ktoré sú pripojené k tomuto záverečnému aktu:

               1.

               Vyhlásenie Švajčiarska k článku 4 ods. 3 (lehota na prijatie nových návrhov na vývoj acquis Dublin/Eurodac);

               2.

               Vyhlásenie Európskej komisie o výboroch, ktoré pomáhajú Európskej komisii pri vykonávaní jej výkonnej právomoci.

      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizend vier.
      Sporządzono w Luksemburgu dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri.
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   SPOLOČNÉ VYHLÁSENIA ZMLUVNÝCH STRÁN

   INÉ VYHLÁSENIA

   SPOLOČNÉ VYHLÁSENIE O SPOLOČNÝCH ZASADANIACH SPOLOČNÝCH VÝBOROV
   Delegácia Európskej komisie,
   delegácie zastupujúce vlády Islandskej republiky a Nórskeho kráľovstva,
   delegácia zastupujúca vládu Švajčiarskej konfederácie,

               —

               rozhodli sa organizovať spoločne zasadania spoločných výborov zriadených na jednej strane Dohodou medzi Európskym spoločenstvom a Islandom a Nórskom o kritériách a mechanizmoch na určenie štátu zodpovedného za preskúmanie žiadosti o azyl podanej v členskom štáte alebo na Islande alebo v Nórsku a Dohodou medzi Európskym spoločenstvom a Švajčiarskou konfederáciou o kritériách a mechanizmoch na určenie štátu zodpovedného za preskúmanie žiadosti o azyl podanej v členskom štáte alebo vo Švajčiarsku, na strane druhej,

               —

               berú na vedomie, že organizovanie týchto spoločných zasadaní si vyžaduje pragmatické úpravy, ktoré sa vzťahujú na vykonávanie predsedníctva týchto zasadaní, keď toto predsedníctvo vykonáva pridružený štát podľa Dohody medzi Európskym spoločenstvom a Švajčiarskou konfederáciou o kritériách a mechanizmoch na určenie štátu zodpovedného za preskúmanie žiadosti o azyl podanej v členskom štáte alebo vo Švajčiarsku alebo podľa Dohody medzi Európskym spoločenstvom a Islandom a Nórskom o kritériách a mechanizmoch na určenie štátu zodpovedného za preskúmanie žiadosti o azyl podanej v členskom štáte alebo na Islande alebo v Nórsku,

               —

               berú na vedomie želanie pridružených štátov postúpiť v prípade potreby vykonávanie predsedníctva a upraviť jeho vykonávanie na rotačnom princípe podľa abecedného poradia názvov od nadobudnutia platnosti Dohody medzi Európskym spoločenstvom a Švajčiarskou konfederáciou o kritériách a mechanizmoch na určenie štátu zodpovedného za preskúmanie žiadosti o azyl podanej v členskom štáte alebo vo Švajčiarsku.

          ---documentbreak---

               27.2.2008

               SK

               Úradný vestník Európskej únie

               L 53/5

         DOHODA
   medzi Európskym spoločenstvom a Švajčiarskou konfederáciou o kritériách a mechanizmoch na určenie štátu zodpovedného za preskúmanie žiadosti o azyl podanej v členskom štáte alebo vo Švajčiarsku
   EURÓPSKE SPOLOČENSTVO
   a
   ŠVAJČIARSKA KONFEDERÁCIA,
   ďalej len „zmluvné strany“,
   KEĎŽE Rada Európskej únie prijala nariadenie (ES) č. 343/2003 z 18. februára 2003 ustanovujúce kritériá a mechanizmy na určenie členského štátu zodpovedného za posúdenie žiadosti o azyl podanej štátnym príslušníkom tretej krajiny v jednom z členských štátov (1) (ďalej len „Dublinské nariadenie“), ktoré nahradilo Dublinský dohovor o určení štátu zodpovedného za posúdenie žiadosti o azyl podanej v jednom z členských štátov Európskych spoločenstiev, podpísaný v Dubline 15. júna 1990 (2) (ďalej len „Dublinský dohovor“), a keďže Komisia Európskych spoločenstiev prijala nariadenie (ES) č. 1560/2003 z 2. septembra 2003, ktoré ustanovuje podrobné pravidlá na uplatňovanie nariadenia Rady (ES) č. 343/2003 ustanovujúceho kritériá a mechanizmy na určenie členského štátu zodpovedného za posúdenie žiadosti o azyl podanej štátnym príslušníkom tretej krajiny v jednom z členských štátov (3) (ďalej len „nariadenie, ktorým sa vykonáva Dublinské nariadenie“),
   KEĎŽE Rada Európskej únie prijala nariadenie (ES) č. 2725/2000 z 11. decembra 2000, ktoré sa týka zriadenia systému Eurodac na porovnávanie odlačkov prstov pre účinné uplatňovanie Dublinského dohovoru (4) (ďalej len „nariadenie o Eurodacu“) a nariadenie (ES) č. 407/2002 z 28. februára 2002 ustanovujúce určité pravidlá na vykonávanie nariadenia (ES) č. 2725/2000, ktoré sa týka zriadenia systému Eurodac na porovnávanie odtlačkov prstov pre účinné uplatňovanie Dublinského dohovoru (5) (ďalej len „nariadenie, ktorým sa vykonáva nariadenie o Eurodacu“),
   KEĎŽE smernicu Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a o voľnom pohybe týchto údajov (6) (ďalej len „smernica o ochrane osobných údajov“) musí Švajčiarska konfederácia uplatňovať tak, ako ju uplatňujú členské štáty Európskej únie, keď spracovávajú údaje na účely tejto dohody,
   SO ZRETEĽOM na zemepisnú polohu Švajčiarskej konfederácie,
   KEĎŽE účasť Švajčiarskej konfederácie na acquis communautaire upravenom v Dublinskom nariadení a nariadení o Eurodacu (ďalej len „acquis Dublin/Eurodac“) umožní posilniť spoluprácu medzi Európskym spoločenstvom a Švajčiarskou konfederáciou,
   KEĎŽE Európske spoločenstvo uzatvorilo dohodu s Islandskou republikou a Nórskym kráľovstvom o kritériách a mechanizmoch na určenie štátu zodpovedného za preskúmanie žiadosti o azyl podanej v jednom z členských štátov, na Islande alebo v Nórsku (7) na základe Dublinského dohovoru,
   KEĎŽE je žiaduce, aby bola Švajčiarska konfederácia pridružená na rovnakom základe s Islandom a Nórskom k vykonávaniu, uplatňovaniu a vývoju acquis Dublin/Eurodac.
   KEĎŽE by sa mala uzavrieť dohoda medzi Európskym spoločenstvom a Švajčiarskou konfederáciou, ktorá obsahuje práva a povinnosti podobné tým, ktoré boli dohodnuté medzi Európskym spoločenstvom na jednej strane a Islandom a Nórskom na strane druhej,
   PRESVEDČENÍ, že je potrebné nadviazať spoluprácu medzi Európskym spoločenstvom a Švajčiarskou konfederáciou, pokiaľ ide o vykonávanie, uplatňovanie v praxi a ďalší vývoj acquis Dublin/Eurodac,
   KEĎŽE je potrebné zriadiť výbor v súlade s inštitucionálnym modelom vytvoreným pre pridruženie Islandu a Nórska s cieľom zapojiť Švajčiarsku konfederáciu do aktivít Európskeho spoločenstva v oblastiach, na ktoré sa vzťahuje táto dohoda a umožniť jej účasť na uvedených aktivitách,
   KEĎŽE spolupráca v oblastiach, na ktoré sa vzťahujú Dublinské nariadenie a nariadenie o Eurodacu spočíva na zásadách slobody, demokracie, právneho štátu a rešpektovania ľudských práv tak, ako ich zaručuje najmä Európsky dohovor o ochrane ľudských práv a základných slobôd zo 4. novembra 1950,
   KEĎŽE ustanovenia hlavy IV Zmluvy o založení Európskeho spoločenstva a akty prijaté na jej základe sa podľa Protokolu o postavení Dánska pripojeného Amsterdamskou zmluvou k Zmluve o Európskej únii a k Zmluve o založení Európskeho spoločenstva nevzťahujú na Dánske kráľovstvo, ale mala by sa vytvoriť pre Švajčiarsku konfederáciu a Dánsko možnosť uplatňovať, vo svojich vzájomných vzťahoch, základné ustanovenia tejto dohody,
   KEĎŽE je potrebné zabezpečiť, aby štáty, s ktorými je Európska únia pridružená k vykonávaniu, uplatňovaniu a vývoj acquis Dublin/Eurodac, uplatňovali toto acquis aj v ich vzájomných vzťahoch,
   KEĎŽE bezproblémové uplatňovanie acquis Dublin/Eurodac vyžaduje, aby sa súčasne uplatňovala táto dohoda a dohody medzi rôznymi stranami zúčastnenými na vykonávaní a vývoji acquis Dublin/Eurodac, ktoré upravujú ich vzájomné vzťahy,
   SO ZRETEĽOM na pridruženie Švajčiarskej konfederácie k vykonávaniu, uplatňovaniu a vývoju schengenského acquis,
   BERÚC DO ÚVAHY vzťah medzi schengenským acquis a acquis Dublin/Eurodac,
   KEĎŽE tento vzťah vyžaduje, aby sa súčasne uplatňovalo acquis Dublin/Eurodac a schengenské acquis,
   DOHODLI SA TAKTO:
   Článok 1
   1.   Ustanovenia

               —

               Dublinského nariadenia,

               —

               nariadenia o Eurodacu,

               —

               nariadenia, ktorým sa vykonáva nariadenie o Eurodacu, a

               —

               nariadenia, ktorým sa vykonáva Dublinské nariadenie,

         sú vykonávané Švajčiarskou konfederáciou (ďalej len „Švajčiarsko“) a uplatňované v jej vzťahoch s členskými štátmi Európskej únie (ďalej len „členské štáty“).
   2.   Členské štáty uplatňujú nariadenia uvedené v odseku 1 voči Švajčiarsku.
   3.   Bez toho, aby bol dotknutý článok 4, Švajčiarsko uznáva, vykonáva a uplatňuje mutatis mutandis akty a opatrenia prijaté Európskym spoločenstvom, ktorými sa menia a dopĺňajú alebo na ktorých sú založené ustanovenia uvedené v odseku 1, ako aj rozhodnutia upravené podľa postupov v týchto ustanoveniach.
   4.   Švajčiarsko vykonáva a uplatňuje mutatis mutandis ustanovenia smernice o ochrane osobných údajov v rozsahu, v akom sa vzťahujú na členské štáty, pokiaľ ide o údaje spracovávané na účely vykonávania a uplatňovania ustanovení uvedených v odseku 1.
   5.   Na účely odsekov 1 a 2 sa odkazy na „členské štáty“ uvedené v ustanoveniach upravených v odseku 1 považujú za odkazy aj na Švajčiarsko.
   Článok 2
   1.   Pri vypracovávaní nových právnych predpisov, ktorými sa menia a dopĺňajú alebo na ktorých sú založené ustanovenia článku 1, sa Komisia Európskych spoločenstiev (ďalej len „Komisia“) neformálne poradí so švajčiarskymi expertmi rovnako, ako sa poradí s expertmi členských štátov pri vypracovávaní svojich návrhov.
   2.   Keď Komisia zasiela svoje návrhy uvedené v odseku 1 Európskemu parlamentu a Rade Európskej únie (ďalej len „Rada“) zašle ich kópiu Švajčiarsku.
   Na žiadosť jednej zo zmluvných strán sa môže v rámci zasadnutia zmiešaného výboru zriadeného podľa článku 3 uskutočniť predbežná výmena názorov.
   3.   Zmluvné strany sa navzájom poradia na žiadosť jednej z nich v rámci zasadnutia zmiešaného výboru v dôležitých veciach v štádiu, ktoré predchádza prijatiu právnych predpisov uvedených v odseku 1, v nepretržitom informačnom a konzultačnom procese.
   4.   Zmluvné strany spolupracujú v dobrej viere v priebehu informačného a konzultačného štádia s cieľom uľahčiť činnosť zmiešaného výboru na konci procesu v súlade s touto dohodou.
   5.   Zástupcovia švajčiarskej vlády majú právo vyjadriť svoj postoj k záležitostiam uvedeným v odseku 1 v rámci zasadnutia zmiešaného výboru.
   6.   Komisia zaručuje švajčiarskym expertom účasť v čo najširšom možnom rozsahu a v závislosti od dotknutých oblastí na príprave návrhov opatrení, ktoré sa majú následne predložiť výborom, ktoré pomáhajú Komisii pri vykonávaní jej výkonnej právomoci. Rovnako sa pri vypracovávaní opatrení Komisia poradí so švajčiarskymi expertmi tak, ako sa poradí aj s expertmi členských štátov.
   7.   V prípade, že je Rade predložená záležitosť v súlade s postupom uplatňujúcim sa pre určitý druh výboru, Komisia musí zaslať Rade vyjadrenia švajčiarskych expertov.
   Článok 3
   1.   Zriaďuje sa zmiešaný výbor, ktorý sa skladá zo zástupcov zmluvných strán.
   2.   Zmiešaný výbor prijme svoj rokovací poriadok na základe konsenzu.
   3.   Zmiešaný výbor zasadá na základe podnetu svojho predsedu alebo na základe žiadosti ktoréhokoľvek z jeho členov.
   4.   Zmiešaný výbor zasadá na príslušnej úrovni, podľa potreby, s cieľom preskúmat' vykonávania a uplatňovania ustanovení uvedených v článku 1 v praxi a výmeny názorov o aktoch a opatreniach, ktoré menia a dopĺňajú alebo na ktorých sú založené ustanovenia uvedené v článku 1.
   Každá výmena informácií, ktorá sa týka tejto dohody, sa považuje za uskutočnenú v súlade s podmienkami ustanovenými zmiešaným výborom.
   5.   Predsedníctvo zmiešaného výboru vykonáva striedavo, počas obdobia šiestich mesiacov, zástupca Európskeho spoločenstva a zástupca švajčiarskej vlády.
   Článok 4
   1.   S výhradou odseku 2, keď Rada prijíma akty alebo opatrenia, ktorými sa menia a dopĺňajú alebo na ktorých sú založené ustanovenia článku 1 a keď sú akty alebo opatrenia prijaté podľa postupov upravených v týchto ustanoveniach, tieto akty alebo opatrenia sa uplatňujú súčasne členskými štátmi a Švajčiarskom, pokiaľ nie je výslovne ustanovené inak.
   2.   Komisia bezodkladne oznámi Švajčiarsku prijatie aktov alebo opatrení uvedených v odseku 1, na ktoré sa vzťahujú postupy ustanovené v tejto dohode. Švajčiarsko sa rozhodne, či prijme ich obsah a či ich implementuje do svojho vnútroštátneho právneho poriadku. Toto rozhodnutie sa oznámi Komisii do tridsiatich dní po prijatí príslušných aktov alebo opatrení.
   3.   Ak obsah takýchto aktov alebo opatrení môže zaväzovať Švajčiarsko až po splnení jeho ústavných požiadaviek, Švajčiarsko o tom informuje Komisiu pri oznámení. Švajčiarsko ihneď písomne informuje Komisiu o splnení všetkých ústavných požiadaviek. V prípade, že sa nevyžaduje uskutočnenie referenda, oznámenie sa urobí hneď po uplynutí lehoty na referendum. Ak sa vyžaduje uskutočnenie referenda, Švajčiarsko má na urobenie oznámenia najviac dva roky od oznámenia Rady. Od dátumu stanoveného pre nadobudnutie účinnosti aktu alebo opatrenia pre Švajčiarsko až dovtedy, kým neoznámi, že jeho ústavné požiadavky boli splnené, Švajčiarsko dočasne vykonáva, ak je to možné, príslušný akt alebo opatrenie.
   4.   Ak Švajčiarsko nemôže dočasne vykonávať príslušný akt alebo opatrenie a ak táto skutočnosť spôsobuje ťažkosti narúšajúce priebeh spolupráce v rámci Dublin/Eurodac, situácia sa preskúma zmiešaným výborom. Európska únia a Európske spoločenstvo môžu voči Švajčiarsku prijať primerané a zodpovedajúce opatrenia na zabezpečenie hladkého priebehu spolupráce v rámci Dublin/Eurodac.
   5.   Prijatie aktov alebo opatrení uvedených v odseku 1 Švajčiarskom vytvára práva a povinnosti medzi Švajčiarskom a členskými štátmi Európskej únie.
   6.   V prípade, že:

               a)

               Švajčiarsko oznámi svoje rozhodnutie neprijať obsah aktu alebo opatrenia uvedeného v odseku 1, na ktoré sa vzťahujú postupy ustanovené v tejto dohode, alebo

               b)

               Švajčiarsko nevykoná oznámenie v lehote tridsiatich dní uvedenej v odseku 2, alebo

               c)

               Švajčiarsko nevykoná oznámenie po uplynutí lehoty na referendum, alebo v prípade referenda v lehote dvoch rokov stanovenej v odseku 3, alebo nerešpektuje dočasné vykonávanie ustanovené v tom istom odseku od dátumu stanoveného pre nadobudnutie účinnosti aktu alebo opatrenia,

         uplatňovanie tejto dohody sa považuje za dočasne pozastavené.
   7.   Zmiešaný výbor preskúma záležitosť, ktorá viedla k dočasnému pozastaveniu uplatňovania dohody a pokúsi sa odstrániť príčiny neprijatia alebo neratifikovania v deväťdesiatdňovej lehote. Po preskúmaní všetkých možností s cieľom zabezpečiť bezproblémové uplatňovanie tejto dohody, vrátane možnosti vziať ohľad na to, že zákony a iné právne predpisy zmluvných strán sú rovnocenné, môže jednomyseľne rozhodnúť obnoviť uplatňovanie tejto dohody. V prípade, že aj po deväťdesiatich dňoch je uplatňovanie tejto dohody stále pozastavené, dohoda sa považuje za ukončenú.
   Článok 5
   1.   Zmiešaný výbor sústavne sleduje vývoj judikatúry Súdneho dvora Európskych spoločenstiev (ďalej len „Súdny dvor“), ako aj vývoj judikatúry príslušných švajčiarskych súdov, ktorá sa týka ustanovení uvedených v článku 1, aby sa dosiahol cieľ zmluvných strán zabezpečiť jednotné uplatňovanie a výklad týchto ustanovení v čo najväčšej možnej miere. Na tento účel sa vytvorí mechanizmus, ktorý zaručí pravidelné vzájomné zasielanie takejto judikatúry.
   2.   Švajčiarsko má právo predložiť vyjadrenia alebo písomné pripomienky Súdnemu dvoru v prípadoch, ak sa súd členského štátu obráti na Súdny dvor s prejudiciálnou otázkou, ktorá sa týka výkladu ustanovení uvedených v článku 1.
   Článok 6
   1.   Každý rok Švajčiarsko predkladá zmiešanému výboru správu o spôsobe, akým jeho administratívne orgány a súdy uplatňovali a vykladali ustanovenia uvedené v článku 1, resp. ako ich vykladal Súdny dvor.
   2.   Ak v priebehu dvoch mesiacov po získaní informácie o podstatnom rozdiele medzi judikatúrou Súdneho dvora a švajčiarskymi súdmi alebo o podstatnom rozdiele pri uplatňovaní ustanovení uvedených v článku 2 medzi orgánmi príslušných členských štátov a orgánmi Švajčiarska zmiešaný výbor nebol schopný zabezpečiť jednotné uplatňovanie a výklad, začne sa postup ustanovený v článku 7.
   Článok 7
   1.   V prípade sporu o uplatňovaní alebo výklade tejto dohody, alebo ak nastane situácia uvedená v článku 6 ods. 2, záležitosť sa oficiálne zaradí ako bod programu rokovania zmiešaného výboru.
   2.   Zmiešaný výbor má na urovnanie sporu 90 dní od prijatia programu rokovania, na ktoré bol spor zaradený ako bod programu.
   3.   V prípade, že spor nemôže byť zmiešaným výborom urovnaný v lehote 90 dní stanovenej v odseku 2, táto lehota sa predĺži o ďalších deväťdesiat dní s cieľom dospieť ku konečnému urovnaniu. Ak do konca tejto lehoty zmiešaný výbor neprijme rozhodnutie, táto dohoda sa považuje za ukončenú posledným dňom uplynutia tejto lehoty.
   Článok 8
   1.   Pokiaľ ide o administratívne výdavky a prevádzkové náklady, ktoré sú spojené so zriadením a fungovaním centrálnej jednotky Eurodacu, Švajčiarsko prispieva do všeobecného rozpočtu Európskych spoločenstiev vo výške 7,286 % počiatočnej sumy 11 675 000 EUR, a od rozpočtového roka 2004 ročným príspevkom vo výške 7,286 % zodpovedajúcich viazaných rozpočtových prostriedkov na príslušný rozpočtový rok.
   Pokiaľ ide o ostatné administratívne výdavky a prevádzkové náklady, ktoré sú spojené s vykonávaním tejto dohody, Švajčiarsko prispieva do všeobecného rozpočtu Európskych spoločenstiev ročným príspevkom, ktorý sa vypočíta ako percentuálny podiel jeho hrubého domáceho produktu voči hrubému domácemu produktu všetkých zúčastnených štátov.
   2.   Švajčiarsko má právo dostávať dokumenty, ktoré súvisia s touto dohodou, a počas zasadnutí zmiešaného výboru žiadať tlmočenie v úradnom jazyku inštitúcií Európskych spoločenstiev podľa vlastného výberu.
   Článok 9
   Švajčiarsky národný kontrolný orgán poverený ochranou údajov a nezávislý kontrolný orgán, zriadený podľa článku 286 ods. 2 Zmluvy o založení Európskeho spoločenstva, spolupracujú v potrebnej miere pri výkone svojich funkcií a najmä pri výmene príslušných informácií. Tieto dva orgány určia dojednania, ktoré upravia ich vzájomnú spoluprácu.
   Článok 10
   1.   Touto dohodou nie sú dotknuté dohody uzavreté medzi Európskym spoločenstvom a Švajčiarskom.
   2.   Touto dohodou nie sú dotknuté dohody, ktoré môžu byť v budúcnosti uzavreté medzi Európskym spoločenstvom a Švajčiarskom.
   Článok 11
   1.   Dánske kráľovstvo môže požiadať o účasť na tejto dohode. Zmluvné strany, konajúc so súhlasom Dánskeho kráľovstva, ustanovia podmienky takejto účasti v protokole k tejto dohode.
   2.   Švajčiarsko uzavrie dohodu s Islandskou republikou a Nórskym kráľovstvom o vytvorení vzájomných práv a povinností s ohľadom na ich pridruženie k vykonávaniu, uplatňovaniu a vývoju acquis Dublin/Eurodac.
   Článok 12
   1.   Táto dohoda podlieha ratifikácii alebo schváleniu zmluvnými stranami. Ratifikačné listiny alebo listiny o schválení sa uložia u generálneho tajomníka Rady, ktorý vykonáva funkciu depozitára.
   2.   Táto dohoda nadobúda platnosť prvým dňom mesiaca nasledujúceho po oznámení zmluvným stranám zo strany depozitára, že bola uložená posledná ratifikačná listina alebo listina o schválení.
   3.   Články 2 a 3 a článok 4 ods. 2 prvá veta sa dočasne uplatňujú od dátumu podpísania tejto dohody.
   Článok 13
   Pokiaľ ide o akty alebo opatrenia prijaté po podpísaní tejto dohody, ale pred nadobudnutím jej platnosti, tridsaťdňová lehota uvedená v článku 4 ods. 2 poslednej vete začína plynúť odo dňa nadobudnutia platnosti tejto dohody.
   Článok 14
   1.   Táto dohoda sa uplatňuje len za predpokladu, že sa vykonávajú aj dohody uvedené v článku 11.
   2.   Okrem toho sa táto dohoda vykonáva len za predpokladu, že sa vykonáva aj Dohoda medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis.
   Článok 15
   1.   Lichtenštajnsko môže pristúpiť k tejto dohode.
   2.   Pristúpenie Lichtenštajnska podlieha protokolu k tejto dohode, ktorý ustanovuje všetky dôsledky takéhoto pristúpenia vrátane vytvorenia práv a povinností medzi Lichtenštajnskom a Švajčiarskom, ako aj medzi Lichtenštajnskom na jednej strane a Európskou úniou, Európskym spoločenstvom a jeho členskými štátmi, pokiaľ sú tieto viazané ustanoveniami tejto dohody, na strane druhej.
   Článok 16
   1.   Každá zmluvná strana môže ukončiť túto dohodu zaslaním písomného vyhlásenia depozitárovi. Toto vyhlásenie nadobúda účinnosť šesť mesiacov po jeho uložení.
   2.   Táto dohoda sa považuje za ukončenú, ak Švajčiarsko ukončí jednu z dohôd uvedených v článku 11 alebo dohodu uvedenú v článku 14 ods. 2.
   Článok 17
   1.   Táto dohoda je vyhotovená dvojmo v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, nemeckom, poľskom, portugalskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické.
   2.   Maltské znenie autentifikujú zmluvné strany formou výmeny listov. Bude rovnako autentické ako jazykové znenia, ktoré sú uvedené v odseku 1.

      NA DÔKAZ TOHO podpísaní splnomocnení zástupcovia podpísali túto dohodu.
      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizend vier.
      Sporządzono w Luksemburgu dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri.
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

      (1)  Ú. v. EÚ L 50, 25.2.2003, s. 1.

      (2)  Ú. v. ES C 254, 19.8.1997, s. 1.

      (3)  Ú. v. EÚ L 222, 5.9.2003, s. 3.

      (4)  Ú. v. ES L 316, 15.12.2000, s. 1.

      (5)  Ú. v. ES L 62, 5.3.2002, s. 1.

      (6)  Ú. v. ES L 281, 23.11.1995, s. 31. Smernica zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 3.10.2003, s. 1).

      (7)  Ú. v. ES L 93, 3.4.2001, s. 38.


title: Rozhodnutie Európskeho parlamentu (EÚ) 2016/1486 z 28. apríla 2016 o absolutóriu za plnenie rozpočtu Agentúry pre spoluprácu regulačných orgánov v oblasti energetiky za rozpočtový rok 2014

text:
               14.9.2016

               SK

               Úradný vestník Európskej únie

               L 246/167

         ROZHODNUTIE EURÓPSKEHO PARLAMENTU (EÚ) 2016/1486
   z 28. apríla 2016
   o absolutóriu za plnenie rozpočtu Agentúry pre spoluprácu regulačných orgánov v oblasti energetiky za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry pre spoluprácu regulačných orgánov v oblasti energetiky za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Agentúry pre spoluprácu regulačných orgánov v oblasti energetiky za rozpočtový rok 2014 spolu s odpoveďami agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória agentúre za plnenie rozpočtu za rozpočtový rok 2014 (05584/2016 – C8-0089/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 713/2009 z 13. júla 2009, ktorým sa zriaďuje Agentúra pre spoluprácu regulačných orgánov v oblasti energetiky (4), a najmä na jeho článok 24,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A8-0087/2016),

               1.

               udeľuje absolutórium riaditeľovi Agentúry pre spoluprácu regulačných orgánov v oblasti energetiky za plnenie rozpočtu agentúry za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Agentúry pre spoluprácu regulačných orgánov v oblasti energetiky, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 18.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 211, 14.8.2009, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady 2012/331/SZBP z  25. júna 2012 , ktorým sa predlžuje mandát osobitného zástupcu Európskej únie v Afganistane

text:
               26.6.2012

               SK

               Úradný vestník Európskej únie

               L 165/68

         ROZHODNUTIE RADY 2012/331/SZBP
   z 25. júna 2012,
   ktorým sa predlžuje mandát osobitného zástupcu Európskej únie v Afganistane
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 22. marca 2010 prijala rozhodnutie 2010/168/SZBP (1), ktorým sa pán Vygaudas UŠACKAS vymenúva za osobitného zástupcu Európskej únie (OZEÚ) v Afganistane. Mandát OZEÚ končí 30. júna 2012.

               (2)

               Mandát OZEÚ by sa mal predĺžiť o ďalšie obdobie v trvaní 12 mesiacov.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Vygaudasa UŠACKASA ako OZEÚ v Afganistane sa týmto predlžuje do 30. júna 2013. Mandát OZEÚ sa môže ukončiť skôr, ak o tom rozhodne Rada na návrh vysokej predstaviteľky Únie pre zahraničné veci a bezpečnostnú politiku (VP).
   Článok 2
   Ciele politiky
   OZEÚ zastupuje Úniu a v úzkej koordinácii so zástupcami členských štátov v Afganistane presadzuje ciele politiky Únie v Afganistane. Konkrétne, OZEÚ:

               a)

               prispieva k vykonávaniu spoločného vyhlásenia EÚ a Afganistanu a vedie vykonávanie akčného plánu EÚ o Afganistane a Pakistane, pokiaľ ide o Afganistan, a spolupracuje pritom so zástupcami členských štátov v Afganistane;

               b)

               podporuje politický dialóg medzi Úniou a Afganistanom;

               c)

               podporuje vedúcu úlohu Organizácie spojených národov (OSN) v Afganistane s osobitným dôrazom na lepšiu koordináciu medzinárodnej pomoci, a presadzuje tým vykonávanie komuniké z Londýnskej konferencie, Kábulskej konferencie a Bonnskej konferencie, ako aj príslušných rezolúcií OSN.

         Článok 3
   Mandát
   OZEÚ v úzkej spolupráci so zástupcami členských štátov v Afganistane na účely plnenia mandátu:

               a)

               presadzuje názory Únie na politický proces a vývoj v Afganistane;

               b)

               udržiava úzke styky s príslušnými afganskými inštitúciami, najmä s vládou a parlamentom, ako aj miestnymi orgánmi a podporuje ich rozvoj. Mal by byť v styku aj s ostatnými afganskými politickými skupinami a inými príslušnými aktérmi v Afganistane;

               c)

               udržiava úzke styky s príslušnými medzinárodnými a regionálnymi zainteresovanými stranami v Afganistane, najmä s osobitným splnomocnencom generálneho tajomníka OSN a vysokým civilným predstaviteľom Organizácie Severoatlantickej zmluvy a inými kľúčovými partnermi a organizáciami;

               d)

               poskytuje poradenstvo v otázke pokroku pri plnení cieľov spoločného vyhlásenia EÚ a Afganistanu, akčného plánu EÚ o Afganistane a Pakistane, pokiaľ ide o Afganistan, a konferencií v Kábule a v Bonne a iné relevantné medzinárodné konferencie, a to najmä v týchto oblastiach:

                           —

                           budovanie civilných kapacít, najmä na nižšej ako celoštátnej úrovni,

                           —

                           dobrá správa vecí verejných a zriaďovanie inštitúcií potrebných na existenciu právneho štátu, najmä nezávislého súdnictva,

                           —

                           volebné reformy,

                           —

                           reformy sektora bezpečnosti vrátane posilňovania justičných inštitúcií, národnej armády a policajného zboru,

                           —

                           podpora rastu, a to prostredníctvom poľnohospodárstva a rozvoja vidieka,

                           —

                           plnenie medzinárodných záväzkov Afganistanu v oblasti ľudských práv vrátane dodržiavania práv osôb patriacich k menšinám a práv žien a detí,

                           —

                           dodržiavanie demokratických zásad a zásad právneho štátu,

                           —

                           podpora účasti žien vo verejnej správe a v občianskej spoločnosti,

                           —

                           plnenie medzinárodných záväzkov Afganistanu vrátane spolupráce v rámci medzinárodného úsilia v boji proti terorizmu, nedovolenému obchodovaniu s drogami a obchodovaniu s ľuďmi, ako aj šíreniu zbraní vrátane zbraní hromadného ničenia a súvisiaceho materiálu,

                           —

                           podpora humanitárnej pomoci a pokojný návrat utečencov a osôb vysídlených v rámci krajiny a

                           —

                           zvyšovanie účinnosti prítomnosti a činností Únie v Afganistane a prispievanie k vypracúvaniu pravidelných šesťmesačných správ o vykonávaní akčného plánu EÚ, o ktoré požiadala Rada;

               e)

               aktívne sa zúčastňuje na miestnych koordinačných fórach, akým je napríklad Spoločná rada pre koordináciu a monitorovanie, a zároveň zabezpečuje informovanie nezúčastnených členských štátov o rozhodnutiach prijatých na tejto úrovni;

               f)

               poskytuje poradenstvo v otázkach účasti a pozície Únie na medzinárodných konferenciách v súvislosti s Afganistanom a podporuje regionálnu spoluprácu;

               g)

               prispieva k vykonávaniu politiky Únie v oblasti ľudských práv a usmernení EÚ pre oblasť ľudských práv, najmä pokiaľ ide o deti a ženy v oblastiach postihnutých konfliktom, a to najmä sledovaním a riešením vývoja v tomto smere.

         Článok 4
   Vykonávanie mandátu
   1.   OZEÚ je zodpovedný za vykonávanie svojho mandátu pod vedením VP.
   2.   Politický a bezpečnostný výbor (PBV) je s OZEÚ v úzkom spojení a je hlavným styčným bodom s Radou. PBV činnosť OZEÚ v rámci jeho mandátu strategicky a politicky usmerňuje bez toho, aby boli dotknuté právomoci VP.
   3.   OZEÚ úzko spolupracuje s Európskou službou pre vonkajšiu činnosť (ESVČ) a jej príslušnými útvarmi.
   Článok 5
   Financovanie
   1.   Finančná referenčná suma určená na úhradu výdavkov spojených s mandátom OZEÚ v období od 1. júla 2012 do 30. júna 2013 je 6 380 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie tímu. Tím zahŕňa odborníkov na osobitné politické otázky vyplývajúce z mandátu. OZEÚ bezodkladne a pravidelne informuje Radu a Komisiu o zložení svojho tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov takého vyslaného personálu hradí príslušný členský štát, príslušná inštitúcia Únie alebo ESVČ. Na prácu s OZEÚ sa tiež môžu prideliť experti, ktorých do inštitúcií Únie alebo do ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   Článok 7
   Výsady a imunity OZEÚ a personálu OZEÚ
   Výsady, imunity a ďalšie záruky, ktoré sú potrebné na vykonávanie a plynulý priebeh misie osobitného zástupcu EÚ a členov personálu OZEÚ, sa podľa potreby dohodnú s hostiteľskou stranou alebo hostiteľskými stranami. Členské štáty a Komisia poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (2).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečujú, aby mal OZEÚ prístup ku všetkým relevantným informáciám.
   2.   Delegácie Únie a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojím mandátom a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, predovšetkým tak, že:

               a)

               na základe usmernení ESVČ vypracuje bezpečnostný plán konkrétnej misie, v ktorom sa stanovujú fyzické, organizačné a procedurálne bezpečnostné opatrenia pre konkrétnu misiu, upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov, a ktorého súčasťou je pohotovostný a evakuačný plán misie;

               b)

               zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti, ktorý oblasti misie pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá VP, Rade a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

         Článok 11
   Podávanie správ
   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ na odporúčanie VP alebo PBV podáva správy Rade pre zahraničné veci.
   Článok 12
   Koordinácia
   1.   OZEÚ v záujme dosiahnutia cieľov politiky Únie prispieva k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s činnosťou Komisie, ako aj s činnosťou OZEÚ pre Strednú Áziu a s delegáciou Únie v Pakistane. OZEÚ pravidelne poskytuje informácie misiám členských štátov a delegáciám Únie.
   2.   V teréne sa udržiavajú úzke vzťahy s vedúcimi delegácií Únie a vedúcimi misií členských štátov, ktorí vyvíjajú maximálne úsilie na pomoc OZEÚ pri vykonávaní jeho mandátu. OZEÚ poskytuje vedúcemu policajnej misie EÚ v Afganistane (EUPOL AFGHANISTAN) usmernenia týkajúce sa miestnej politickej situácie. OZEÚ a veliteľ civilnej operácie sa podľa potreby vzájomne radia. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží VP, Rade a Komisii správu o pokroku do konca decembra 2012 a na konci svojho mandátu súhrnnú správu o jeho vykonávaní.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Luxemburgu 25. júna 2012

            Za Radu

            predsedníčka

         C. ASHTON

      (1)  Ú. v. EÚ L 75, 23.3.2010, s. 22.

      (2)  Ú. v. EÚ L 141, 27.5.2011, s. 17.


title: Rozhodnutie Rady (EÚ) 2016/1225 z 18. júla 2016 o uzavretí protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej o rámcovej dohode medzi Európskou úniou a Libanonskou republikou o všeobecných zásadách účasti Libanonskej republiky na programoch Únie

text:
               28.7.2016

               SK

               Úradný vestník Európskej únie

               L 202/3

         ROZHODNUTIE RADY (EÚ) 2016/1225
   z 18. júla 2016
   o uzavretí protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej o rámcovej dohode medzi Európskou úniou a Libanonskou republikou o všeobecných zásadách účasti Libanonskej republiky na programoch Únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 212 v spojení s článkom 218 ods. 6 písm. a) a článkom 218 ods. 7,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               V súlade s rozhodnutím Rady (EÚ) 2015/268 (2) bol dňa 9. februára 2015 podpísaný v mene Únie protokol k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej (3) o rámcovej dohode medzi Európskou úniou a Libanonskou republikou o všeobecných zásadách účasti Libanonskej republiky na programoch Únie (ďalej len „protokol“).

               (2)

               Cieľom protokolu je stanoviť finančné a technické pravidlá, ktoré umožnia Libanonskej republike zúčastniť sa na určitých programoch Únie. Horizontálny rámec stanovený v protokole určuje zásady pre opatrenia v oblasti hospodárskej, finančnej a technickej spolupráce a umožňuje Libanonskej republike v súlade s týmito programami prijímať zo strany Únie pomoc, najmä finančnú pomoc. Tento rámec sa vzťahuje len na tie programy Únie, pre ktoré príslušné základné právne akty stanovujú možnosť účasti Libanonskej republiky. Uzavretie protokolu preto neznamená vykonávanie právomocí v rámci rôznych sektorálnych politík, ktoré sa sledujú týmito programami; tieto právomoci sa vykonávajú pri zriaďovaní programov.

               (3)

               Protokol by sa mal schváliť v mene Únie,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje protokol k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej o rámcovej dohode medzi Európskou úniou a Libanonskou republikou o všeobecných zásadách účasti Libanonskej republiky na programoch Únie (4).
   Článok 2
   Predseda Rady vykoná v mene Únie oznámenie podľa článku 10 protokolu (5).
   Článok 3
   Komisia je oprávnená stanoviť v mene Únie spôsob a podmienky účasti Libanonskej republiky na konkrétnom programe Únie, vrátane výšky finančného príspevku, ktorý sa má vyplatiť. Komisia bude informovať príslušnú pracovnú skupinu Rady.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 18. júla 2016

            Za Radu

            predsedníčka

         F. MOGHERINI

      (1)  Súhlas z 23. júna 2016 (zatiaľ neuverejnený v úradnom vestníku).

      (2)  Rozhodnutie Rady (EÚ) 2015/268 zo 17. decembra 2014 o podpísaní v mene Európskej únie a predbežnom vykonávaní protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej o rámcovej dohode medzi Európskou úniou a Libanonskou republikou o všeobecných zásadách účasti Libanonskej republiky na programoch Únie (Ú. v. EÚ L 47, 20.2.2015, s. 1).

      (3)  Ú. v. EÚ L 143, 30.5.2006, s. 2.

      (4)  Protokol bol uverejnený v Ú. v. EÚ L 47, 20.2.2015, s. 3 spolu s rozhodnutím o jeho podpísaní.

      (5)  Deň nadobudnutia platnosti dohody uverejní Generálny sekretariát Rady v Úradnom vestníku Európskej únie.